CELEX: 52010PC0393
Language: ro
Date: 2010-07-19
Title: Propunere modificată de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel local

|

52010PC0393

Propunere modificată de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel local  /* COM/2010/0393 final - COD 2009/0153 */  

	[pic] | COMISIA EUROPEANĂ |Bruxelles, 19.7.2010COM(2010)393 final2009/0153 (COD)Propunere modificată deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel localEXPUNERE DE MOTIVELa 15 octombrie 2009, Comisia a adoptat o propunere de Regulament al Consiliului de modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel local [COM(2009) 541 final]. La 16 octombrie 2009, propunerea a fost transmisă Consiliului, Parlamentului European și Comitetului Economic și Social European (2009/0153/CNS).După intrarea în vigoare a Tratatului de la Lisabona la 1 decembrie 2009, propunerea a fost transferată pentru a urma procedura legislativă ordinară (2009/0153/COD).La momentul prezentării propunerii, nu a fost necesar să se prevadă nicio modificare a dispozițiilor privind „comitologia” stabilite prin articolul 24 din Regulamentul (CE) nr. 708/2007 al Consiliului. Totuși, în cadrul reuniunii Comisiei pentru pescuit a Parlamentului European și în cadrul reuniunii Grupului de lucru al Consiliului pentru politica internă și externă în domeniul pescuitului, s-a pus în discuție problema unei eventuale conversii în competențe delegate a procedurii de gestionare prevăzute la articolul 24.De fapt, dispozițiile privind „comitologia” ar trebui aliniate ca urmare a noilor dispoziții ale articolului 290 din Tratatul privind funcționarea Uniunii Europene referitoare la competențele delegate și ale articolului 291 din Tratatul privind funcționarea Uniunii Europene referitoare la competențele de executare. Astfel, Regulamentul (CE) nr. 708/2007 al Consiliului va fi în concordanță cu noul cadru decizional prevăzut de noul tratat.Prin urmare, propunerea inițială a Comisiei trebuie modificată în consecință.În privința competențelor delegate, modificările propuse urmează direcția indicată de Comunicarea Comisiei privind punerea în aplicare a articolului 290 din Tratatul privind funcționarea Uniunii Europene [COM(2009) 673 final].De asemenea, este necesară modificarea propunerii inițiale a Comisiei pentru a încorpora anumite detalii în definiții [mai exact, „instalație închisă pentru acvacultură”], clarificări ale anumitor dispoziții [mai exact, amplasarea instalațiilor la suficientă distanță de apele deschise] și câteva formulări îmbunătățite.Propunerea modificată nu are implicații asupra bugetului UE.  2009/0153 (COD)Propunere modificată deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel localCONSILIUL PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene de instituire a Comunității Europene și, în special, articolul 43 alineatul (2), articolul 37 și articolul 299 alineatul (2);având în vedere propunerea Comisiei[1],având în vedere avizul Parlamentului European[2],având în vedere avizul Comitetului Economic și Social European[3],hotărând în conformitate cu procedura legislativă ordinară,întrucât:(1) Regulamentul (CE) nr. 708/2007[4] stabilește un cadru de reglementare a practicilor din sectorul acvaculturii în privința speciilor exotice și a speciilor absente la nivel local, în vederea evaluării și reducerii la minimum a impactului posibil al acestor specii, precum și al speciilor nevizate conexe asupra habitatelor acvatice. În conformitate cu articolul 2 alineatul (7) din regulamentul menționat, acțiunile de introducere și de transfer în vederea utilizării în instalații închise pentru acvacultură pot fi exceptate ulterior de la obligația de a deține un permis menționată în capitolul III din regulament, pe baza unor noi informații și recomandări științifice.(2) Acțiunea concertată „Impactul de mediu al speciilor exotice din acvacultură” (IMPASSE), finanțată de Comunitate, a furnizat o nouă definiție operațională a „instalațiilor închise pentru acvacultură”. În cazul acestor instalații, gradul de risc asociat speciilor exotice și speciilor absente la nivel local ar putea fi redus la un nivel acceptabil dacă se limitează potențialul de evadare, în timpul transportului, al organismelor care urmează să fie cultivate și al celor nevizate și dacă, la instalația destinatară, se aplică protocoale bine definite. Acțiunile de introducere și de transfer în vederea utilizării în instalații închise pentru acvacultură ar trebui exceptate de la obligația de a deține un permis numai dacă se îndeplinesc aceste condiții.(3) Prin urmare, este necesară modificarea definiției „instalației închise pentru acvacultură” de la articolul 3 punctul 3 din Regulamentul (CE) nr. 708/2007, prin adăugarea unor caracteristici specifice care să garanteze siguranța din punct de vedere biologic a acestor instalații.(4) Statele membre ar trebui să întocmească o listă a instalațiilor închise pentru acvacultură amplasate pe teritoriul lor. Din motive de transparență, această listă ar trebui publicată și actualizată periodic pe un site web creat în conformitate cu Regulamentul (CE) nr. 535/2008 al Comisiei[5].(5) În urma acestor modificări, regulamentul mai trebuie adaptat, în special pentru a se elimina referirile la „instalații închise pentru acvacultură” din definiția „mutării ordinare” și din anexa I.(6) Comisia trebuie să fie împuternicită să adopte acte delegate în conformitate cu articolul 290 din tratat în privința următoarelor elemente ale Regulamentului (CE) nr. 708/2007: liniile orientative menționate la articolul 6, procedurile și elementele minime care urmează a fi abordate în cadrul unei evaluări a riscurilor pentru mediu conform articolului 9, condițiile de carantină prevăzute la articolul 15, lista speciilor menționate la articolul 2 alineatul (5), în conformitate cu anexele I, II, III și IV și condițiile necesare pentru adăugarea unor specii la anexa IV, menționate la articolul 24 alineatul (2).(7) Prin urmare, Regulamentul (CE) nr. 708/2007 trebuie modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 708/2007 se modifică după cum urmează:(1) La articolul 2, alineatul (7) se înlocuiește cu următorul text:„(7) Capitolele III - VI nu se aplică mutărilor de specii exotice și specii absente la nivel local care urmează să fie păstrate în instalații închise pentru acvacultură, dacă transportul se efectuează în condiții care să împiedice evadarea acestor specii și a speciilor nevizate.Statele membre întocmesc o listă a instalațiilor închise pentru acvacultură de pe teritoriul lor care sunt conforme cu definiția de la articolul 3 punctul 3 și actualizează această listă periodic. Lista trebuie publicată pe site-ul creat în conformitate cu articolul 4 alineatul (2) din Regulamentul (CE) nr. 535/2008 al Comisiei în termen de șase luni de la adoptarea Regulamentului de modificare a Regulamentului (CE) nr. 708/2007.”(2) Articolul 3 se modifică după cum urmează:(a) punctul 3 se înlocuiește cu următorul text:„3. «instalație închisă pentru acvacultură» înseamnă o instalație amplasată pe uscat:(a) în care:(i) se desfășoară activități de acvacultură într-un mediu acvatic cu apă recirculată și(ii) cu deversări neconectate în niciun fel la apele deschise înainte de a fi trecute printr-o plasă fină și filtrate sau strecurate și tratate pentru a împiedica eliberarea deșeurilor solide în mediul acvatic și evadarea din instalație a organismelor cultivate și a celor nevizate care ar putea supraviețui și care, ulterior, s-ar putea reproduce;(b) și care:(i) previne pierderea specimenelor cultivate sau a materialului biologic, inclusiv a patogenilor, din cauza unor factori de mediu precum prădătorii (de exemplu, păsările) și inundațiile (de exemplu, instalația trebuie amplasată la suficientă distanță de apele deschise, în urma unei evaluări adecvate efectuate de autoritățile competente);(ii) previne în mod rezonabil pierderea specimenelor cultivate sau a materialului biologic, inclusiv a patogenilor, din cauza furturilor și a vandalismului, și(iii) asigură eliminarea adecvată a organismelor moarte;”(b) punctul 16 se înlocuiește cu următorul text:„16. «mutare ordinară» înseamnă mutarea organismelor acvatice dintr-o sursă cu risc scăzut de transfer al speciilor nevizate care, datorită caracteristicilor organismelor acvatice și/sau metodei de acvacultură care urmează să fie utilizată, nu dă naștere unor efecte ecologice adverse;”(3) La articolul 4, se adaugă următorul paragraf:„Autoritățile competente ale statelor membre trebuie să monitorizeze și să supervizeze activitățile de acvacultură pentru a se asigura că(a) instalațiile închise pentru acvacultură îndeplinesc cerințele stabilite la articolul 3 alineatul (3) și(b) transportul dinspre sau înspre instalațiile închise pentru acvacultură are loc în condiții care previn evadarea speciilor exotice sau a celor nevizate.”(4) Articolul 14 se înlocuiește cu următorul text:„Articolul 14Diseminarea în instalații pentru acvacultură în cazul introducerilor ordinareÎn cazul introducerilor ordinare, diseminarea organismelor acvatice în instalații pentru acvacultură este permisă fără carantină sau diseminare pilot, cu excepția cazurilor în care, în mod excepțional, autoritatea competentă decide în mod contrar pe baza unei recomandări specifice a comitetului consultativ. Mutările de la o instalație închisă pentru acvacultură la o instalație deschisă pentru acvacultură nu sunt considerate a fi ordinare sunt considerate a fi ordinare sau excepționale în conformitate cu dispozițiile articolelor 6 și 7.”(5) Articolul 24 se modifică după cum urmează:(a) alineatul (1) se înlocuiește cu următorul text:„(1) Prin intermediul actelor delegate în conformitate cu articolul 24a, Comisia poate modifica anexele I, II, III și IV la prezentul regulament pentru a le adapta la progresul tehnic și științific și poate adopta specificații privind condițiile necesare pentru adăugarea unor specii la anexa IV, în conformitate cu alineatul (2).”(b) se introduce următorul alineat (1a):„(1a) Când adoptă acte delegate precum cele menționate la alineatul (1), Comisia acționează în conformitate cu dispozițiile prezentului regulament.”(c) alineatul (3) se elimină(d) la alineatul (4), teza introductivă se înlocuiește cu următorul text:„Statele membre pot solicita Comisiei adăugarea unor specii la anexa IV prin intermediul unor acte delegate în conformitate cu articolul 24a.”(e) alineatul (5) se elimină(f) se introduce următorul alineat (6a):„Comisia poate adopta norme de aplicare a alineatelor (4) și (6), stabilind mai ales formatele, conținutul și detaliile din cererile statelor membre de adăugare a unor specii și informațiile care trebuie furnizate în sprijinul acestor cereri, în conformitate cu procedura menționată la articolul 30 alineatul(2) din Regulamentul (CE) nr. 2371/2002.”(6) Se introduc următoarele articole 24a, 24b și 24c:,,Articolul 24aExercitarea competențelor delegate(1) Competența de adoptare a actelor delegate menționată la articolul 24 îi este conferită Comisiei pentru o perioadă de timp nedeterminată.(2) De îndată ce adoptă un act delegat, Comisia notifică simultan Parlamentului European și Consiliului acest lucru.(3) Competența de a adopta acte delegate conferită Comisiei este supusă condițiilor prevăzute la articolele 24b și 24c.Articolul 24bRevocarea delegării(1) Delegarea competențelor menționată la articolul 24 poate fi revocată oricând de Parlamentul European sau de Consiliu.(2) Instituția care a inițiat o procedură internă pentru a decide dacă să revoce delegarea de competențe informează cealaltă instituție și Comisia cu suficient timp înainte de adoptarea unei decizii finale, indicând competențele delegate care ar putea face obiectul unei revocări, precum și eventualele motive de revocare.(3) Decizia de revocare pune capăt delegării competențelor specificate în decizie. Aceasta intră în vigoare imediat sau la o dată ulterioară, menționată în decizie. Ea nu aduce atingere valabilității actelor delegate care sunt deja în vigoare. Aceasta se publică în Jurnalul Oficial al Uniunii Europene.Articolul 24cObiecții față de actele delegate(1) Parlamentul European sau Consiliul poate obiecta față de un act delegat în termen de două luni de la data notificării.La inițiativa Parlamentului European sau a Consiliului, această perioadă se prelungește cu o lună.(2) În cazul în care, la expirarea perioadei respective, nici Parlamentul European, nici Consiliul nu au prezentat obiecții față de actul delegat, acesta se publică în Jurnalul Oficial al Uniunii Europene și intră în vigoare la data prevăzută în actul respectiv.Actul delegat se publică în Jurnalul Oficial al Uniunii Europene și intră în vigoare înainte de expirarea perioadei respective dacă atât Parlamentul European, cât și Consiliul au informat Comisia cu privire la intenția lor de a nu prezenta obiecții.(3) Dacă Parlamentul European sau Consiliul prezintă obiecții față de un act delegat, acesta nu intră în vigoare. Instituția care formulează obiecții față de un act delegat prezintă motivele care au stat la baza acestora.”(7) Anexa I se modifică după cum urmează:(a) primul paragraf se înlocuiește cu următorul text:„Atunci când este posibil, informațiile trebuie să fie însoțite de trimiteri la literatura științifică și de note de trimitere la comunicări personale cu autoritățile științifice și experții din domeniul pescuitului.”.(b) secțiunea D (Interacțiunea cu speciile indigene) se modifică după cum urmează:- punctul 1 se înlocuiește cu următorul text:„1. Care este potențialul de supraviețuire și de aclimatizare al organismului introdus în cazul în care evadează?”- punctul 6 se înlocuiește cu următorul text:„6. Organismele introduse vor supraviețui și vor reuși să se reproducă în zona de introducere propusă sau va fi nevoie să se recurgă la populări anuale?”Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele [1] , , p. .[2] , , p. .[3] , , p. .[4] JO L 168, 28.6.2007, p. 1.[5] JO L 156, 14.6.2008, p. 6.